Dietrich von Bülow

Dietrich von BÜLOW (naskiĝinta en 1460 en Meklenburgo, mortinta la  en Lebus) estis germana juristo, teologo, pastro (ordinacio en 1479?) kaj lubuŝia episkopo inter 1490 kaj 1523.  

Estante filo de la kortega konsilisto kaj kavaliro Friedrich auf Wehningen, li studentis inter 1472 kaj 1477 ĉe la universitato de Rostock. Post bakalaŭriĝo en la propedeŭtikaj studoj li enmatrikuliĝis pri jurscienco en 1478 ĉe la universitato de Erfurto kaj en 1479 ĉe la universitato de Bolonjo. Finstudo sukcesis estis en 1486. Estinte kleriko en de la diocezo de Verden li fariĝis lubuŝa kanoniko. Servante kiel konsilisto por la brandenburgia princelektisto li nomumiĝis en 1490 estro de la Lubuŝa episkoplando, kion li plenumis dum 33 jaroj. Krome, Bülow restis kortega ĉefjuristo kaj diplomato por Johano Cicerono kaj Joakimo la 1-a; Bülow fakte rekte kundecidis la politikon.

Estante tradicia humanisto, kolektante manuskriptojn kaj flegante ampleksan leterinterŝanĝaron (ekz. kun Johannes Trithemius) li kritikegis italajn troigojn kaj restis fidela filo de la Eklezio. Bülow ja ebligis la defendon de la tezoj de Konrad Wimpina (laŭ Johann Tetzel) ĉe la Frankfurta universitato. 

Sian landliman diocezon li emancipis de la pola episkopujego de Gniezno. Danke al Bülow estiĝis tie presado de propraj liturgiaj libroj (meslibro Missale Lebucense kaj brevierero Viaticum Lebucense). Kune kun Eitelwolf von Stein li ĉefresponsis pri la fondo de la frankfurta altlernejo Viadrina en la 1506-a jaro. En la rolo de kanceliero kaj konservisto li vokis sciencajn gravulojn, ekz.  Blankenfeld, Konrad Wimpina, Johannes Aesticampianus, Gregor Schmerlin. Krome, Bülow reformis la Ĉambran tribunalon de Berlino. Ĉe la episkopa kortego den Frankfurto estiĝis literatura-muzika rondo al kiu aliĝis ankaŭ la de Bülow apogata juna Ulrich von Hutten (de 1506 ĝis printempo 1508). Hutten en la dua elegio (dua elegia libro Klagen) li kreis literaturan dankesprimon por Bülow. Diversaj teologoj kaj humanistoj dediĉis verkojn al Bülow (ekz. Wimpina, Wipertus Schwab, Matthias Funck, Redorfer, P. Vigilantius Axungia/Schmerlin, Aesticampianus, Hermann Trebelius, Richard Sbrulius). Apenaŭ troe takseblas lia influo sur la edukadhistorion de la germana nordeosto ĉirkaŭ la jaro 1500.

Linda epitafo troviĝas en la lubuŝa konventokirko de Fürstenwalde. Literaturiste li ne gravis; de li konserviĝis nur leteroj.
Fonto
Grimm, Heinrich: "Bülow, Dietrich von" - ĉe: Neue Deutsche Biographie 2 (1955), p. 733
Eksteraj ligiloj

Bülow ene de la katolika hierarkio

kategorio:Germanaj episkopoj
kategorio:Germanaj juristoj ]
kategorio:Naskiĝintoj en 1460
kategorio:Mortintoj en 1523
kategorio:Homoj rilataj al Erfurto
kategorio:Personoj rilataj al Frankfurto ĉe Odro
kategorio:Viadrina (Frankfurta universitato)